Pirkanmaan hyvinvointialue

Pirkanmaan hyvinvointialue on Pirkanmaan maakunnan kattava hyvinvointialue, joka perustettiin osana maakunta- ja soteuudistusta.

Vuoden 2023 alusta aloittanut Pirkanmaan hyvinvointialue on Suomen suurin hyvinvointialue. Hyvinvointialue toimii 23 kunnan alueella, jossa asuu yli puoli miljoonaa asukasta. Hyvinvointialueella on 20 000 työntekijää.

 Kunnat 
Hyvinvointialueeseen kuuluu 23 kuntaa, joista kaksitoista on kaupunkeja.

 23px Akaan kaupunki
 23px Hämeenkyrön kunta
 23px Ikaalisten kaupunki
 23px Juupajoen kunta
 23px Kangasalan kaupunki
 23px Kihniön kunta
 23px Kuhmoisten kunta
 23px Lempäälän kunta
 23px Mänttä-Vilppulan kaupunki
 23px Nokian kaupunki
 23px Oriveden kaupunki
 23px Parkanon kaupunki

 23px Pirkkalan kunta
 23px Punkalaitumen kunta
 23px Pälkäneen kunta
 23px Ruoveden kunta
 23px Sastamalan kaupunki
 23px Tampereen kaupunki
 23px Urjalan kunta
 23px Valkeakosken kaupunki
 23px Vesilahden kunta
 23px Virtain kaupunki
 23px Ylöjärven kaupunki

Vuoden 2025 kesäkuussa hyvinvointialueella asui 546 075 asukasta.

 Palvelut 
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

 Perustason sosiaali- ja terveydenhuolto 
Pirkanmaan alueella sijaitsi vuonna 2023 kaikkiaan 39 sosiaali- ja terveysasemaa, jotka tarjoavat vaihtelevan laajuisia palveluja. Pirkanmaan hyvinvointialueen suunnitelmissa on keskittää sosiaali- ja terveyspalvelujaan ja vähentää sekä asemien että vuodeosastojen määrää merkittävästi 2030-luvulle mennessä.

Palveluverkkoa uudistettiin vuosina 2023–2024 siten, että palvelua tarjotaan sosiaali- ja terveysasasemilla, lähiasemilla ja lähiasiointipisteissä. Uudistuksen jälkeen hyvinvointialueella oli 34 asemaa ja 9 lähiasiointipistettä:

 4 sote-kampusta toimivat alueellisina palveluiden keskittyminä ja sijaitsevat Tampereella Hatanpäällä ja Kaupissa sekä Sastamalassa ja Valkeakoskella.
 20 sote-asemaa tarjoavat laajan valikoiman perustason palveluita, kuten lääkärin ja hoitajan vastaanottoja, fysioterapiaa, mielenterveys- ja päihdepalveluja, hammashoitoa ja työikäisten sosiaalipalveluja. 
 10 lähiasemaa tarjoavat erilaisia perustason sosiaali- ja terveyspalveluita. 
 9 lähiasiointipistettä tarjoavat palvelua väestön tarpeiden mukaan osa-aikaisesti.

 Erikoissairaanhoito 
pienoiskuva|Tampereen yliopistollinen sairaala on Pirkanmaan hyvinvointialueen ylläpitämä erikoissairaanhoitoa alueen asukkaille tuottava sairaala.
Alueella toimii Tampereen yliopistollinen sairaala (TAYS), jonka pääsairaala on Tampereen keskussairaala. Muut TAYSin alaisuudessa olevat sairaalat ovat Hatanpään sairaala, Sastamalan sairaala sekä Valkeakosken sairaala. Lisäksi hyvinvointialue pääosin omistaa Tampereella toimivat osakeyhtiömuotoiset Sydänsairaalan ja Tekonivelsairaala Coxan. Alueen laboratoriopalvelut tuottaa niin ikään hyvinvointialueen osittain omistama Fimlab Laboratoriot Oy.

 Pelastustoiminta 
Pirkanmaan pelastuslaitos on osa Pirkanmaan hyvinvointialuetta. Pelastuslaitos vastaa alueen pelastus- ja ensihoitopalveluista.

 Talous 
Pirkanmaan hyvinvointialueen talous tuli vuonna 2024 tuottaneeksi 67 miljoonaa euroa alijäämää. Vastaavia ongelmia on Varsinais-Suomen, Pohjois-Savon, Lapin  ja Keski-Suomen hyvinvointialueilla. Myös Helsingin kaupungin sosiaali- ja terveyspalvelut tekivät ennakoitua suuremman alijäämän. Tämä voi vaikeuttaa uusien investointien, kuten uusien sairaaloiden saamista alueelle. 

 Aluevaltuusto 

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Pirkanmaan hyvinvointialueen aluevaltuustoon valittiin 79 valtuutettua.

 Lähteet 

*